Silvio Bellezza/Stassèira
Artorn

Stassèira 

Për rije stassèira
i l'hai robà la vos dij grì
ch'a scoto 'l vent
ant ij busson dël brassabòsch.

Për preghé stsssèira
i son andàit ant le strà
andoa as barata l'amor
con ij bijet da mila.

Për sogné stassèira
i don montà a caval ëd na róndola
e l'hai fàit na corsa lesta
a visché le prime stèile.

Për pioré stassèira
a basta 'l magon
ch'i l'hai ant ël cheur.

Silvio Bellezza
Poesìa
Leteratura piemontèisa